
D72007-645122.10.2008




REFERAT
privind dezmembrarea parcelei cu nr.topo 6770 înscrisă în CF nr.141232 Timişoara, instituirea servituţii de trecere asupra  terenului cu nr.topo 6774/6 înscris în CF 2 Timişoara, precum şi eliberarea autorizaţiei de nefuncţionare pentru  casa din CF 2 Timişoara din Piaţa Aurel Vlaicu nr.5
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.D72007-6451/04.03.2008, depusă de Direcţia Patrimoniu.
Conform adresei nr.D72007-6451/04.03.2008, spaţiul cu altă destinaţie închiriat la SC TRALEŞ SRL, a fost amenajat prin transformarea unei magazii(grajd) în spaţiu de prestări servicii.În prezent la adresa Piaţa A.Vlaicu nr.5 sunt înregistrate trei construcţii şi anume o grădiniţă, un spaţiu cu altă destinaţie parter şi încă o casă.
Conform adresei primită de la Direcţia Urbanism, cu nr.D72008-6451/01.04.2008, în urma verificărilor efectuate pe teren s-a constatat inexistenţa  casei înscrisă în CF nr.2 cu nr.topo 6774/6,  proprietatea Primăriei Timişoara şi de asemenea s-a constatat că grădiniţa ocupă frontul stradal al imobilului din Piaţa A.Vlaicu nr.5, asfel, pentru a se ajunge la spaţiul închiriat de SC TRALEŞ SRL, trebuie să se treacă prin incinta grădiniţei.
Pentru reglementarea situaţiei juridice a spaţiiului cu altă destinaţie înscris în CF 141232 Timişoara cu nr.topo 6770 sub denumirea de “clădire în regim parter” se propun următoarele operaţii de carte funciară şi anume:

 1.eliberarea autorizaţiei de nefuncţionare pentru radierea casei  din cartea funciară nr.2 Timişoara cu nr.topo 6774/6, în proprietatea Primăriei Municipiului Timişoara.
2. dezmembrarea parcelei cu nr.topo 6770, în suprafaţă de 978 mp, înscrisă în CF nr.141232 Timişoara- casă cu 1 etaj (grădiniţa de copii) şi curte în Piaţa A.Vlaicu nr.5 şi încă o clădire P(spaţiu cu altă destinaţie), în proprietatea Primăriei Municipiului Timişoara, în două parcele astfel:

a) parcela cu nr.topo 6770/1 teren în suprafaţă de 781 mp cu casă în regim de înălţime P+1E (grădiniţa de copii), rămâne înscrisă în CF nr.141232 Timişoara, din Piaţa A.Vlaicu nr.5, în proprietatea Primăriei Municipiului Timişoara;

b) parcela cu nr.topo 6770/2 în suprafaţă de 197 mp curte şi clădire parter (spaţiu cu altă destinaţie) se va înscrie într-o carte funciară nouă Timişoara, cu acces din str.Vârful cu Dor nr.9 pe parcela cu nr.topo 6774/6 din CF nr.2 Timişoara,  proprietatea Primăriei Municipiului Timişoara.
3. instituirea servituţii de trecere cu piciorul si pentru utilitati asupra imobilului cu nr. topo 6774/6 inscris in CF 2 Timisoara în favoarea proprietarilor dintotdeauna ai imobilului cu nr.topo 6770/2(obţinut după dezmembrarea terenului de la punctul 2), în suprafaţă de 197 mp înscris într-o carte funciară nouă Timişoara, pentru a se asigura accesul la spaţiul cu altă destinaţie închiriat la SC TRALEŞ SRL, deoarece grădiniţa ocupă frontul stradal al imibilului din Piaţa A.Vlaicu nr.5, astfel încât, accesul la spaţiul închiriat de SC TRALEŞ SRL  să se facă prin Piaţa Vârful cu Dor nr.9.

Conform adreselor de la Serviciul Juridic cu nr. U72008-6451/10.04.2008   de la Direcţia Patrimoniu cu nr.D72007-6451/14.04.2008  şi de la Serviciul Administrare Fond Funciar cu nr.U72008-6451/09.04.2008, ni se aduce la cunoştinţă că nu exită litigii şi nici solicitări de revendicare asupra imobilului înscris în CF nr.141232 Timişoara cu nr.topo 6770.
De asemenea , conform adreselor cu nr.U72008-6451/16.04.2008 de la Serviciul Juridic, cu nr.U92008-2285/18.04.2008 de la Direcţia Patrimoniu şi cu nr.U72008-6451/11.04.2008 de la Serviciul Administrare Fond Funciar ni se aduce la cunoştinţă că nu exită litigii şi nici solicitări de revendicare asupra imobilului înscris în CF nr.2 Timişoara cu nr.topo 6774/6.
Operaţiile de mai sus se vor face conform documentaţiei nr.2069/2005 întocmit de către SC EFICIENT SA, documentaţie care face parte integrantă din prezenta hotărâre.

